Inšpirujte sa: Ako zmierniť suchý vzduch v byte bez toho, aby ste kúpili zvlhčovač?
Kúrenie v mnohých domácnostiach spôsobuje výrazne suchší vzduch. Zadovážiť si odparovač alebo elektrický zvlhčovač je jedna cesta, no sú aj lacnejšie riešenia.
Vypraná bielizeň
Najjednoduchšie je to, čo používali už naše babičky a mamy - jednoducho zabudnúť na sušičku a vypranú bielizeň rozvešať po domácnosti. Ak vám prekáža, že oblečenie ostane otlačené podľa rebier radiátora, stačí menšia investícia do špeciálnych držiakov na radiátory - alebo si ich m§žete vyrobiť aj sami.
Ďalší spôsob, ktorý naozaj nič nestojí, je zavesiť vyprané oblečenie na bežné vešiaky a porozkladať ho po izbe. Domácnosť síce bude pripomínať burzu oblečenia, no takéto zvlhčenie vzduchu ja naozaj ekologické - a ozaj nič nestojí!
Mokrý uterák
Nemáte dosť prania? Navlhčite froté uterák a ten položte na radiátor. Bude fungovať ako veľkoplošný odparovač!
Vázy a misy
Ak máte na policiach vystavené pekné vázy alebo misy na ovocie, možno ich využiť ako pomalé odparovače - stačí do nich naliať trochu vody, ktorá sa bude pri bežnej izbovej teplote pomaličky odparovať.
Menšie plytké misky (napríklad z nátierkového masla alebo misky na kompót) môžete postaviť priamo na radiátor pod okenným parapetom.
Plná vaňa
Radi sa kúpete? Nevypustite vodu hneď ako vyjdete z vane. Nechajte otvorené dvere na kúpeľni otvorené a teplá para zvlhčí celú domácnosť. Navyše, ak používate voňavú penu alebo soľ do kúpeľa, bude aj pekne prevoňaná!Pozor: Vaňu plnú vody nikdy nenechávajte bez dozoru, ak máte doma malé deti!!
Variť bez pokrievok
Varením bez pokrievok síce miniete o čosi viac energie, no miestnosť nielen zvlhčíte, ale aj vyhrejete. Tento starý dobrý trik sa hodí napríklad vtedy, keď v zime prídete do studenej chaty alebo chalupy. Hrniec polievky a kanvica čaju dokáže veľké veci.Dobrý spôsob, ako si zvlhčiť a prevoňať domácnosť, je tiež nechať vo veľkom hrnci variť vodu so škoricou, citrónom alebo rozmatínom.
Autor: Nonka
Video
Top 5 článkov
Diskusia
žena
Wanda
Tipy a triky: Foto & Video galéria
Plesne a smrad preč! Ako udržať práčku čistú?
Lezie vám na nervy utopený hmyz v bazéne? Máme riešenie za pár eur
Tipy ako uskladniť sezónne oblečenie
Neporiadok v skrini? Minulosť! Uložte si oblečenie podľa princípov hygge
Ako dosiahnuť šťastie a vyrovnanosť? Fíni objavili niečo lepšie ako dánske hygge!
Zariaďte si doma tmu: Má liečivé účinky!
Domácnosť ako lusk: Toto sú najlepšie triky našich starých mám
Garáž nie je skladisko! Dodržiavajte týchto 5 pravidiel a bude tip-top za každých okolností
Nedýchajte hnusnú chémiu! Takto vysťahujete mravce von úplne prirodzene
Ako správne vybrať vonkajšie osvetlenie, aby vás nesklamalo?
Kašlite na renováciu! Vymeňte týchto 6 vecí a váš domov bude vyzerať ako nový
Ako vybrať matrac? Toto ste možno nevedeli!